ASIAN พุ่งเฉียด 6% รับผลดีส่งออกโตแรง โบรกฯ ชี้เทคนิคขาขึ้น ลุ้นวิ่งแนวต้าน 20.60 บ.
ASIAN พุ่งเฉียด 6% มาที่ 20.30 บ. รับผลดีส่งออกโตแรง-ค่าเงินบาทอ่อน โบรกฯ ชี้เทคนิคขาขึ้น ลุ้นวิ่งแนวต้าน 20.60 บ.
ASIAN พุ่งเฉียด 6% มาที่ 20.30 บ. รับผลดีส่งออกโตแรง-ค่าเงินบาทอ่อน โบรกฯ ชี้เทคนิคขาขึ้น ลุ้นวิ่งแนวต้าน 20.60 บ.
3 ส.ค. 2564

ผู้สื่อข่าวรายงานว่า ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ล่าสุด ณ เวลา 14.34 น. อยู่ที่ 20.30 บาท บวก 1.10 บาท หรือ 5.73% สูงสุดที่ 20.30 บาท ต่ำสุดที่ 19.20 บาท ด้วยมูลค่าซื้อขาย 178.14 ล้านบาท

ทั้งนี้ บล.กสิกรไทย ระบุในบทวิเคราะห์ว่า ตัวเลขการส่งออก มิ.ย. 2564 เพิ่มขึ้น 43.8% เมื่อเทียบจากปีก่อน สร้างจุดสูงใหม่อีกครั้ง การนำเข้าก็โตขึ้น เพิ่มขึ้น 53.8% เมื่อเทียบจากปีก่อน การค้ามีสภาวะเกินดุล (+940 ล้านดอลลาร์ฯ) ซึ่งภาพรวมดังกล่าวเป็นบวกต่อหุ้นกลุ่มส่งออก เช่น KCE EPG ASIAN และ TU
โดยชอบ ASIAN จากกระแสการเติบโตในกลุ่มอาหารสัตว์เลี้ยง เพิ่มขึ้น 27.7% ในเดือน มิ.ย. 2564 และการอ่อนค่าลงของเงินบาท (เงินบาทที่อ่อนค่าลง 1 บาท/ดอลลาร์ฯ จะทำให้กำไรเพิ่มขึ้น 15% กำหนดราคาเป้าหมาย ASIAN ที่ 18.70 บาท
ด้าน บล.ฟิลลิป (ประเทศไทย) ระบุในบทวิเคราะห์ว่า ASIAN ราคากลับขึ้นมายืนเหนือเส้น EMA ทุกเส้นหฃังจากดีดตัวจากแนวรับของกรอบ Sideways จึงคาดว่าจะขึ้นไปต่อได้ แนะนำ “ซื้อ” ประเมินแนวรับ 19.60 บ. แนวต้าน 20.60 , 21.10 บาท และ Cut Loss ที่ 19.50 บาท